laion/Wikipedia-Exotic huggingface dataset:
אני עדיין יודע מה עשית בקיץ האחרון

אני עדיין יודע מה עשית בקיץ האחרון (באנגלית: I Still Know What You Did Last Summer) הוא סרט אימה משנת 1998, אשר בוים על ידי דני קאנון ונכתב על ידי טריי קאלאוואיי. הסרט הוא סרט המשך לשובר הקופות "אני יודע מה עשית בקיץ האחרון". ב-15 באוגוסט סרטי קולומביה שחררה סרט המשך שני בשם "אני תמיד אדע מה עשית בקיץ האחרון" שיצא ישירות ל-DVD. בסרט מככבים ג'ניפר לאב יואיט, פרדי פרינז ג'וניור וברנדי נורוואד. שנה לאחר האירועים שקרו בסרט הקודם, ג'ולי ג'יימס עזבה את עיר מולדתה כדי ללמוד בקולג' בבוסטון ולהשאיר את הזיכרונות הכואבים מאחור. קרלה וילסון, חברתה הטובה של ג'ולי ושותפתה לדירה, משתתפת במשאל טלפוני וזוכה לטוס לאיי הבהאמה, וזכאית להביא איתה עוד שלושה חברים. ג'ולי רוצה להזמין את החבר שלה ריי לנסיעה, אבל הוא מסרב, פגוע מסירובה לבקר אותו בסאות'פורט, שם הרציחות מהקיץ שעבר קרו. לפיכך, ג'ולי, קרלה, החבר של קרלה, טיירל, והחבר החדש שלהם, ויל בנסון, טסים לאיי הבהאמה. כשהם מגיעים לשם, הם מגלים כי אורחי המלון עוזבים כי עונת ההוריקנים החלה. בקרוב כמה רציחות מתרחשות בית הנופש וג'ולי נאלצת לספר לאחרים על העבר שלה. החשד נופל על שוער העוסק בוודו בשם אסטס, אשר מנסה להגן עליהם. מתגלה שהחופשה הייתה מסודרת במיוחד עבור ג'ולי, וכי קרלה לא זכתה בשום פרס. אסטס מוביל אותם לאתר בית קברות שבו משפחתו של בן ויליס קבורה ומצבה ששמה של ג'ולי כתוב בדם עם חור פתוח, שבו בן מתכנן לזרוק את גופתה אחרי שיהרוג אותה. מתברר כי אדם נוסף ממשפחת ויליס חי: ויל בנסון הוא למעשה בנו של בן ויליס והוא מפריד את ג'ולי מהאחרים. הוא לוקח אותה לבית הקברות של המשפחה ומציג אותה לאביו. ריי מגיע בדיוק כשבן מתכונן להרוג את ג'ולי. במאבק, בן בטעות דוקר את הבן שלו עם הקרס שלו ונורה עם האקדח של ריי מספר פעמים על ידי ג'ולי, והוא נופל אל תוך הקבר הריק. משמר החופים מגיע ומציל את ג'ולי, ריי וקרלה. בסצנה האחרונה, ג'ולי וריי נמצאים בבית שזה עתה נרכש על ידם. ריי נמצא בחדר האמבטיה והדלת נסגרת בפתאומיות. לג'ולי יש תחושה שיש מישהו בבית אבל היא בטוחה שהיא מדמיינת. כאשר ג'ולי נכנסת לחדר השינה שלהם ומתיישבת על המיטה, היא מביטה במראה שנשענת בחלק התחתון של הקיר שלה, ומבחינה שבן מתחת למיטה שלה. הסרט מסתיים כאשר בן גורר את ג'ולי מתחת למיטה, משאיר את המצב מעורפל. (למרות זאת, שג'ולי עלתה לחדר, היא אמרה לריי שהיא נכנסה לחדרה, היא ציינה שהיא נרדמה מאוד חזק מה שאולי אומר שהיא נרדמה וחלמה.) ג'ניפר לאב יואיט - ג'ולי ג'יימס פרדי פרינז ג'וניור - ריי ברונסון ברנדי נורוואד - קרלה וילסון מקאי פייפר - טיירל מרטין מיוז ווטסון - בן ויליס ביל קובס - אסטס מת'יו סיטל - ויל בנסון בנג'מין בראון - דאריק אלרין הארדינג - אולגה ג'פרי קומבס - מר ברוקס ג'ניפר אספוזיטו - ננסי ג'ק בלאק - טיטוס טלסקו ג'ון הוקס - דייב שרה מישל גלר - הלן שיברס (תמונה בלבד) "אני עדיין יודע מה עשית בקיץ האחרון", במסד הנתונים הקולנועיים IMDb (באנגלית) "אני עדיין יודע מה עשית בקיץ האחרון", באתר נטפליקס "אני עדיין יודע מה עשית בקיץ האחרון", באתר AllMovie (באנגלית) "אני עדיין יודע מה עשית בקיץ האחרון", באתר Rotten Tomatoes (באנגלית) "אני עדיין יודע מה עשית בקיץ האחרון", באתר Box Office Mojo (באנגלית) "אני עדיין יודע מה עשית בקיץ האחרון", באתר Metacritic (באנגלית) "אני עדיין יודע מה עשית בקיץ האחרון", באתר אידיבי "אני עדיין יודע מה עשית בקיץ האחרון", במסד הנתונים הקולנועיים KinoPoisk (ברוסית)
רום באבה

רום באבה או באבה או רום (בצרפתית: Baba au rhum; באנגלית: Rum baba) היא עוגת שמרים קטנה. העוגה הקטנה רוויה בסירוּפ ועשויה עם משקאות חריפים, בדרך כלל רום ולעיתים במילוי קצפת או חביצה. המאפה נעשה בדרך כלל במנות אישיות (בערך 5 ס"מ גובה, גלילי ומעט, מחודד), אך לפעמים ניתן להכינו בצורות גדולות יותר הדומות לאלו המשמשות לעוגת באנט. הבלילה לבאבה כוללת ביצים, חלב וחמאה. הצורה המקורית של הבאבה או רום הייתה דומה לבאבה או באבקה, עוגת שמרים גבוהה וגלילית. פירוש השם הוא "זקנה" או "סבתא" ברוב השפות הסלאביות. באבקה (babka) הוא צורת הקטנה של באבה (baba). באבה או רום המודרני (רום באבה), עם פירות יבשים וספוגה ברום, הומצאה ב (רחוב) Rue Montorgueil בפריז, צרפת, בשנת 1835 או לפני כן. היום, המילה baba בצרפת וכמעט בכל מקום אחר מחוץ למרכז ומזרח אירופה מתייחס בדרך כלל ספציפית למאפה רום באבה. הבאבה המקורית הוצגה בצרפת במאה ה-18 דרך דוכסות לוריין. הדבר מיוחס לסטניסלאב לשצ'ינסקי, מלך פולין הגולה. הלארוס גסטרונומיק דיווח שלסטניסלאב היה רעיון להשרות קוגלהוף מיובש (עוגה הדומה בערך לבאבה והייתה נפוצה באלזס-לורן כשהמלך הגיע לשם) או עוגת באבקה באלכוהול מזוקק. גרסה נוספת היא שכאשר סטניסלאב החזיר באבה מאחת מסעותיו היא התייבשה. ניקולס סטורר, אחד מהפטיסיירים (קונדיטורים) שלו (או אולי סתם פטיסייר מתלמד באותה תקופה), פתר את הבעיה על ידי הוספת יין מלאגה, זעפרן, צימוקים מיובשים וטריים וקרם פטיסייר (חביצה). הסופר Courchamps הצהיר בשנת 1839 כי צאצאיו של סטניסלאב הגישו את הבאבה עם סיר המכיל יין מלאגה מתוק מעורבב עם שישית של ליקר טנאיסי (Tanaisie liqueur). הבאבה פופולרית עד היום גם בנאפולי, והפכה להתמחות נפוליטנית פופולרית תחת השם babà או babbà. המאפה הופיע בתפריטי מסעדות בארצות הברית לפחות מאז 1899. בשנת 1844, האחים ז'וליאן, פטיסיירים פריזאים, המציאו את הסברינה (Savarin), אשר שואבת השראה חזקה מהבאבה או רום, אבל ספוגה בתערובת אלכוהולית אחרת ומשתמשת בתבנית עוגה עגולה (טבעתית) במקום בצורה הפשוטה העגולה (הגלילית). צורת הטבעת מקושרת בימינו לעיתים קרובות לרום באבה כמו כן, השם סברינה ניתן לפעמים גם לעוגה העגולה הספוגה ברום. באבקה עוגת רום קוגלהוף מדיה וקבצים בנושא רום באבה בוויקישיתוף מאמר על תולדות הבאבה, עם הפניות לטקסטים היסטוריים (בצרפתית) Courchamps, Dictionnaire Général de la Cuisine Française, 1839 Grimod de La Reynière, "Almanach des gourmands", 1806 History of the baba according to the Pâtisserie Stohrer (possibly biased) Mangoni, Fabrizio (23 בספטמבר 2011). "I viaggi del babà" (באיטלקית). {{cite web}}: (עזרה) "Haan's Ladies' and Gentlemen's Restaurant," New York, menu dated 9 December 1899: "Dessert ... Baba au Rhum 15."
האספה המחוקקת של הריאנה

האספה המחוקקת של הריאנה או הריאנה וידאהן סבהה (בהינדי: हरियाणा विधान सभा), היא הפרלמנט המדינתי של הריאנה. באספה חברים 90 נציגים, הנבחרים ממחוזות בחירה. האספה המחוקקת של הריאנה הוקמה ב-1966, כשפנג'אב חולקה בין הסיקים, שהיו לרוב בפנג'אב, והינדואים, שהיו לרוב בהריאנה. האספה המחוקקת של פנג'אב, בה היו 154 חברים, פוצלה בין שתי המדינות, כאשר באספה המחוקקת של הריאנה היו 54 חברים ממחוזות הבחירה שנמצאו בשטח המדינה החדשה. בבחירות הראשונות לאספה שהתקיימו ב-1967 הועמד מספר חברי האספה על 81 חברים, מספר שהוגדל ב-1977 ל-90, שהוא מספר החברים כיום. האספה המחוקקת שוכנת במבנה אחד עם האספה המחוקקת של פנג'אב במבנה שהן חולקות בבירתם המשותפת, צ'אנדיגאר. המבנה תוכנן על ידי לה קורבוזיה, שתכנן את צ'אנדיגאר עבור ממשלת הודו. במבנה שכנה בעבר גם המועצה המחוקקת של פנג'אב, עד לפירוקה בינואר 1970, והאולם ששימש בעבר את המועצה משמש כיום כמשכנה של האספה המחוקקת של הריאנה. ההרכב הנוכחי של האספה המחוקקת של הריאנה היא האספה המחוקקת ה-15, שנבחרה באוקטובר 2024. בהרכב שולטת מפלגת העם ההודית, המחזיקה ב־48 מושבים, בקואליציה עם שלושה עצמאים ומפלת לוק דאל הלאומית ההודית המחזיקה בשני מושבים. מפלגת הקונגרס הלאומי ההודי, הנמצאת באופוזיציה, מחזיקה ב־37 מושבים. האספה בוחרת את חמשת נציגי הריאנה ברג'יה סבהה. אתר האינטרנט הרשמי של האספה המחוקקת של הריאנה אתר האינטרנט הרשמי של קצין הבחירות הראשי של הריאנה (באנגלית) Haryana Election Results, Result University The Punjab Reorganisation Act, 1966, India Code Haryana Election Results, Result University about us, באתר האספה
אינדיאני בעיר

אינדיאני בעיר (בצרפתית: Un Indien dans la ville) הוא סרט צרפתי מאת הרווה פאלו (צר') שיצא לאקרנים ב־1994. לאחר שנסע לאמזונס כדי למצוא את גרושתו פטריסיה כדי להחתים אותה על תעודת הגירושין כדי שתוכל להתחתן בשנית, סטפן מרשדו, סוחר בשוק הסחורות, מגלה שהוא אביו של מימי-סיקו, ילד בן 13. בנו שחולם לגלות את מגדל אייפל משכנע את ספטן לקחת אותו איתו. כשהגיע לפריז, הוא מבין משותפו, רישרד מונטיניאק, שיש להם אופציה לרכוש 4,500 טון סויה, שמחירה יורד בצורה משמעותית. הסרט עוקב אחרי הניסיון של סטפן להיפטר מהסויה, במחירו עולה בצורה משמעותית תוך שילוב ההתמודדות של מימי-סיקו עם הציוויליזציה. תיירי לרמיט (צר'): סטפן מרשדו, סוחר בשוק הסחורות מצרפת פטריק טימסיט (צר'): רישרד מונטיניאק, סוחר בשוק הסחורות מצרפת, עמיתו וידידו של סטפן לודוויג בריאן (צר'): מימי-סיקו, בנו האינדיאני של סטפן מיו-מיו: פטריסיה, אשתו לשעבר של סטפן שהפכה לאינדיאנית אריאל דומבסל: שרלוט, ארוסתו של סטפן ולדימיר קוטליארוב (בתפקיד טולסטי): פאבל קוצ'נוקוב, איש עסקים רוסי סוניה וולרו: מארי מונטיניאק, אשתו של ריצ'רד ג'קי ברואר: מאסטר ז'ואנוביסי, עורך דינו של פאבל מארק דה יונג: רוסטן, הבוס של סטפן וריצ'רד לובה גרשיקוף: גברת גודה, שכנתו של סטפן פיליפ ברונו: מר מרשל, השוער של סטפן דומיניק בסנהר: מאסטר דונג, מורה ליוגה של שרלוט שק דוקורה (צר'): גברת בונאבונטיר מארי-שרלוט לקלר: מזכירתו של רוסברג אולגה ז'ירוסקובה: סוניה קוצ'נוקוב, אחותו של פאבל פאולין פינסול: סופי מונטיניאק, בתם של ריצ'רד ומארי סטנלי זאנה: ז'ונתן מונטיניאק, בנם של ריצ'רד ומארי הסרט עובד למשחק וידאו ב-1996, שפותח על ידי Titus Interactive עבור קונסולת גיים בוי. במשחק המטרה היא להעביר את מימי-סיקו להתפתח דרך הרמות השונות שמדמות את הג'ונגל של האמזונס והעיר. בשנת 1997, וולס דיסני פיקצ'ר (אנ') הפיקו סרט המשך אינדיאני בניו יורק (אנ'). הסרט צולם במקומות הבאים: הרובע השישה-עשר של פריז : גשר ביר-חכים הפארק הלאומי קנאימה בוואקו לודג', ונצואלה וילנס-סור-סן (צר') "אינדיאני בעיר", במסד הנתונים הקולנועיים IMDb (באנגלית) "אינדיאני בעיר", באתר AllMovie (באנגלית) "אינדיאני בעיר", באתר Rotten Tomatoes (באנגלית) "אינדיאני בעיר", באתר Box Office Mojo (באנגלית) "אינדיאני בעיר", באתר אידיבי "אינדיאני בעיר", במסד הנתונים הקולנועיים KinoPoisk (ברוסית) Un Indien dans la ville - Consoles + מספר 48 - עמוד 170 (נובמבר 1995)
מנוהר לאל קהטר

מנוהר לאל קהטר (בהינדי: मनोहर लाल खट्टर; נולד ב-5 במאי 1954) הוא פוליטיקאי הודי המכהן כשר האנרגיה וכשר השיכון ואורבניזציה בממשלת מודי השלשית. כיהן כראש השרים של הריאנה מטעם מפלגת העם ההודית. מנוהר לאל קהטר נולד ב-5 במאי 1954 בנינדנה (אנ') באיחוד מדינות פטיאלה ופנג'אב המזרחית (היום בהריאנה) למשפחה פנגאבית-הינדואית. אביו, הרבנס לאל קהטר, היה בעל חנות שהיגר מפנג'אב הפקיסטית לאחר חלוקת הודו ב-1947. לפני שקהטר הצטרף כפרנך בראשטריה סוויאמסווק סאנג ב-1980, הוא הפעיל חנות בדלהי. ב-1994 הצטרף קהטר למפלגת העם ההודית. מ-2000 עד 2014 שימש מזכיר ארגוני ראשי של המפלגה בהריאנה. בתקופה זו היה מעורכי בהג'קה קי באט (אנ'), ביטאונה הרשמי של המפלגה בהריאנה, עד 2010. כאסטרטג ידוע, מונה לראש ועדת הבחירות של מפלגת העם ההודית בהריאנה לפני הבחירות ללוק סבהה ב-2014. המפלגה זכתה ב-9 מתוך 10 המושבים במדינה. לאחר הבחירות לאספה המחוקקת של הריאנה באוקטובר 2014, בהם נבחר לראשונה לאספה, מונה לראש השרים של המדינה. בבחירות לאספה המחוקקת של הריאנה באוקטובר 2019 קיבלה מפלגת העם ההודית 41 מושבים מתוך 90 והקימה ממשלת קואליציה, וקהטר הושבע בשנית לראש השרים. ב-12 במרץ 2024, בעקבות חוסר הסכמה בין מפלגת העם ההודית לשותפתה הקואליציונית, מפלגת ג'אניאק ג'נטה (אנ'), על חלוקת מושבים לקראת הבחירות ללוק סבהה התפטר קהטר מתפקידו כראש השרים. מפלגת העם ההודית הודיעה כי נייב סינג ימלא את מקומו כראש השרים. יום לאחר מכן התפטר קהטר מהאספה המחוקקת של הריאנה. קהטר התמודד מטעם מפלגת העם ההודית בבחירות ללוק סבהה ב־2024. הוא נבחר ללוק סבהה, ומונה לשר האנרגיה ושר השיכון והאורבניזציה בממשלת מודי השלישית שהוקמה בעקבות הבחירות. מדיה וקבצים בנושא מנוהר לאל קהטר בוויקישיתוף מנוהר לאל קהטר, ברשת החברתית אקס (טוויטר) Virender Kumar, Manohar Lal Khattar to be new Haryana Chief Minister, Economic Times.India Times, ‏22 באוקטובר 2014 Haryana Assembly Polls 2014: Manohar Lal Khattar - firmly rooted to ground, catapulted to top by PM Modi, economictimes.indiatimes, ‏26 באוקטובר 2014 Who is Manohar Lal Khattar?, India Today, ‏21 באוקטובר 2014 Manohar Lal Khattar profile-hHaryana Election 2019: 2014 Newcomer Manohar Lal is BJP safe, NDTV, ‏18 באוקטובר 2019 IndiaToday.in, BJP's Manohar Lal Khattar takes oath as Haryana chief minister, India Today, ‏26 באוקטובר 2014 Manohar Lal Khattar sworn in as Haryana CM for second consecutive term, business-standard Kamaljit Kaur Sandhu, Chief Minister ML Khattar quits as BJP, Haryana ally 'head for split', India Today, ‏12 במרץ 2024 Kamaljit Kaur Sandhu, Haryana ex-Chief Minister Manohar Lal Khattar resigns as MLA, India Today, ‏13 במרץ 2024 Poulomi Saha, Manohar Lal Khattar, Nitin Gadkari in BJP's second list for Lok Sabha polls, India Today, ‏13 במרץ 2024 Former Haryana CM Manohar Lal Khattar gets Power and urban affairs ministry, Hindustan Times, ‏10 ביוני 2024
בתמנשן

בֶּתְמֶנְשֶן (בגרמנית: Bethmännchen) שפירושו "בתמן קטן") הוא מאפה העשוי ממרציפן עם שקדים, אבקת סוכר, מי ורדים, קמח וביצה. זוהי עוגיה מסורתית שאופים אותה בדרך כלל ליום חג המולד והיא זמינה בחנויות שוקולד ברחבי פרנקפורט. זהו מאפה מיוחד הנמכר גם בשוק חג המולד של פרנקפורט, אחד משווקי חג המולד העתיקים ביותר בגרמניה שראשיתו בשנת 1393. השם בא ממשפחת של בֶּתְמֹן (אנ'). האגדה מספרת כי השף קונדיטור הפריזאי ז'אן ז'אק גוטנייה פיתח את המתכון עבור הבנקאי וחבר מועצת העיר סימון מוריץ פון בתמן בשנת 1838. במקור היו הבתמנשן מעוטרים בארבעה שקדים, אחד לכל בנו של סימון מוריץ. לאחר מות בנו היינריך ב-1845, הוסר השקד הרביעי. עם זאת, סיפור זה אינו סביר, מכיוון שסימון מוריץ נפטר כבר ב-1826. גם לאחר מאה חמישים שנות ייצור, הצורה והמתכון שלו מעולם לא השתנו. רשימת מנות שקדים רשימת הקינוחים הגרמניים רשימת מאפים מדיה וקבצים בנושא בתמנשן בוויקישיתוף מתכון לבתמנשן-Bethmännchen קונדיטורית הולהורסט בתמנשן במגזין Living at Home, גיליון נובמבר 2010 Frankfurt Christmas Market Retrieved 25 August 2013 Peter Badenhop, Frankfurter Gerichte : Fünf Spezialitäten, die man probiert haben sollte (five inevitable dishes of Frankfurt) in: Frankfurter Allgemeine Zeitung dated 25. August 2021 Holiday in Frankfurt – Your guide to Frankfurt, Germany (אורכב 31.05.2020 בארכיון Wayback Machine) Retrieved 25 August 2013 ONLY IN FRANKFURT: HOT APPLE WINE AND “BETHMÄNNCHEN” MARZIPAN CANDIES LURE VISITORS TO THE CITY’S TRADITIONAL CHRISTMAS MARKET (אורכב 30.12.2017 בארכיון Wayback Machine) Retrieved 25 August 2013 You can bank on a good time in Frankfurt Retrieved 25 August 2013 British in Germany, Living in Germany Retrieved 25 August 2013 Christmas Recipe from the Embassy of the Federal Republic of Germany in London (אורכב 31.05.2020 בארכיון Wayback Machine) Retrieved 25 August 2013
9K115-2 מטיס-M

9K115-2 מֵטיס-M הוא טיל נ"ט דור ב' לטווח קצר/בינוני מתוצרת רוסיה. כינויו של הטיל בקוד דיווח נאט"ו הוא AT-13 סקסהורן-2. לטיל שתי תצורות: חימוש של ראש קרב חלול "טאנדם" אשר מיועד לחדור דרך המיגון הריאקטיבי של טנקים מודרניים (יכולת חדירה של 850 מ"מ לאחר מיגון ריאקטיבי), או ראש קרב תרמובארי (דלק-אוויר), שנועד לפגוע במטרות "רכות" כגון חי"ר. ההנחיה של הטיל, דור ב' (הנחיה חצי-עצמאית), מבוססת על הנחיית תיל בשילוב תת-אדום. ההנעה היא הנעה דו-שלבית: התנעה ראשונית משגרת את הטיל, ואז מוצת המנוע העיקרי. בצורה כזו ניתן לשגר גם ממקומות סגורים, מבלי שמפעיל הטיל ייפגע מבעירת המנוע (הנעה כזו קיימת, למשל, גם בטיל הג'אוולין האמריקאי). הודות למשקלה הקל ולממדיה הקטנים של המערכת, צוות של 3 חיילים יכול להפעיל את המערכת, כאשר חייל אחד נושא את המשגר עם טיל, ו-2 חיילים נוספים סוחבים איתם 2 טילים כל אחד. מערכת המטיס-M כוללת: טיל נ"ט - 9M131 או 9M131F משגר - 9P151 מערכת ראייה תרמית - 1PBN86-VI הטיל נמצא בצבא רוסיה ובצבאות ערביים כגון צבא סוריה. במלחמת לבנון השנייה התברר כי חזבאללה משתמש בטילים אלו, ובעזרתם פגע בכמה טנקי מרכבה של צה"ל. 9K115 מטיס מדיה וקבצים בנושא 9K115 Metis בוויקישיתוף נתונים ותמונות על הטיל
HEAD Aerospace

HEAD Aerospace, ‏(HEAD Aerospace Group) היא חברה סינית בבעלות פרטית, שהוקמה בשנת 2007. החברה מתמחה בהפעלת לווייני חישה מרחוק שבבעלותה. מטה החברה ממקום בבייג'ינג והיא פתחה משרדים בהולנד וצרפת. צי לווייני החברה מבוסס על לווייני HEAD ששיגורם החל בשנת 2017. לוויינים במשקל 45 ק"ג מצוידים בפאנל סולארי לאספקת חשמל למערכות הלוויין. אורך חיים המתוכנן 2–3 שנים. הלוויין נבנה על ידי אקדמיה לטכנולוגיית חלל של שנחאי. על הלוויינים הותקנו מערכת זיהוי אוטומטי, ADS-B ומערכות נוספות. הלוויינים יכולים לתת שירותים של מיקום אוניות, לוגיסטיקה, תקשורת, חקר משאבי טבע ועוד. בכוונת החברה להגיע למערכת Skywalker של 48 לוויינים. שיגורים החלו בשנת 2017. בדרך כלל מדובר בשיגור לוויין שהוא תוספת למטען ראשי של השיגור. בשנת 2023 לראשונה שוגרו לוויינים בעזרת משגר שהיה מיועד לשיגורי לווייני החברה בלבד. בשיגור זה שוגרו 5 לוויינים. אתר האינטרנט הרשמי של HEAD Aerospace מידע על החברה נתוני שיגורים תיאור פעילות ויכולות נתוני החברה
מילה שלה

מילה שלה (באנגלית: She Said) הוא סרט קולנוע אמריקאי משנת 2022 בבימויה של מריה שרדר, עם קארי מאליגן וזואי קאזאן בתפקידים הראשיים. התסריט מבוסס על הספר "She Said" של העיתונאיות ג'ודי קנטור ומייגן טוהיי משנת 2019 שחשפו את פרשת ההטרדות והתקיפות המינייות של הארווי ויינסטין בעל חברת ההפקות מירמקס. עבודת התחקיר שלהן בפרשה זאת זיכתה אותן בפרס פוליצר לתחקיר עיתונאי. קארי מאליגן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע ולפרס באפט"א לשחקנית הטובה ביותר בתפקיד משנה. רבקה לנקביץ' הייתה מועמדת לפרס באפט"א לתסריט המעובד הטוב ביותר. בסרט נשמעים קולות מדובבים של דונלד טראמפ והארווי ויינסטין. ג'ודי קנטור (זואי קאזאן) היא עיתונאית יהודיה צעירה בניו יורק טיימס שמתחילה לחקור את ההטרדות והתקיפות המיניות של הארווי ויינסטין בעל חברת ההפקדות מירמקס של שחקניות צעירות שעבדו תחת מרותו. היא מקבלת שיחת טלפון מהשחקנית רוז מק'גוון שבה היא מספרת שווינסטין אנס אותה כשהייתה בת 23. ג'ודי משוחחת גם עם השחקניות אשלי ג'אד וגווינת' פלטרו שמספרות לה על מעשים דומים של וויינסטין נגדן אך מבקשות לא לפרסם זאת. לג'ודי מצטרפת עמיתתה העיתונאית הצעירה מייגן טוהיי (קארי מאליגן) ובעזרה של מנהלת הדסק רבקה קורבט (פטרישה קלארקסון) והעיתונאי הוותיק דין בקט (אנדרה בראואר) הן פותחות בתחקיר עיתונאי מקיף. התחקיר נתקל בקשיים היות שחלק מהשחקניות שהתלוננו קבלו פיצויים בתנאי שיחתמו על חוזי סודיות. הן מסרבות לדבר ובכמה מקומות טורקות את הדלת. עורך הדין של וויינסטין נפגש אתן אך מסרב לגלות פרטים על החוזים האלה. ג'ודי טסה ללונדון ופוגשת בשלוש שחקניות שמוכנות להעיד נגד ווינסטין - זלדה פרקינס (סמנטה מורטון), לורה מאדוק (ג'ניפר אילי) ורוונה צ'יו (אנג'לה יאו). היא נפגשת בחשאי עם ארווין רייטר (זאק גרנייה) שעבד כרואה חשבון במירמקס והוא מעביר לה מסמך על חוזי הפיצויים שנחתמו במירמקס עם המתלוננות. ווינסטין משוחח עם הצוות ומכחיש הכל. הוא מקבל 48 שעות להגיב אך אינו מגיב. ב-5 באוקטובר 2017 מתפרסם המסמך ומעורר מהומה. תוך זמן קצר נוספות 82 תלונות חדשות של נשים נגד וויינסטין. הוא נעצר ונשפט ל-23 שנות מאסר. בעקבות זאת נחקקים במדינות רבות חוקים נגד הטרה מינית ומוקמת תנועת Me Too. אתר האינטרנט הרשמי של מילה שלה (באנגלית) "מילה שלה", במסד הנתונים הקולנועיים IMDb (באנגלית) "מילה שלה", באתר Rotten Tomatoes (באנגלית) "מילה שלה", באתר Metacritic (באנגלית) "מילה שלה", במסד הנתונים הקולנועיים KinoPoisk (ברוסית) האתר של מילה שלה קדימון למילה שלה, באתר יוטיוב עדותה של זלדה פרקינס, באתר יוטייוב עדותה של לורה, באתר יוטיוב ויינסטין משוחח בטלפון עם הצוות, באתר יוטיוב אשלי ג'וד מסכימה להעיד, באתר יוטיוב עדותה של אשלי ווד, באתר יוטיוב סצנת הסיום - פרסום המאמר, באתר יוטיוב
הסולם הכרומטי של פון לושאן

הסולם הכרומטי של פון לושאן (בגרמנית: von Luschan) הוא שיטת סיווג של בני אדם לפי צבע עורם. השיטה ידועה גם בשם "סולמו של פון לושאן". השיטה נקראה על שם ממציאה האוסטרי-גרמני פליקס פון לושאן (אנ'). הסולם בנוי מ-36 אריחי זכוכית אטומה בצבעים שונים. השיטה מבקשת לקבוע את צבע עורם של בני אדם באמצעות השוואת צבע העור, רצוי במקום שאינו חשוף לשמש, כגון מתחת לזרוע, אל אחד מאריחי הסולם. בכלי זה נעשה שימוש רב במרוצת המחצית הראשונה של המאה ה-20 במחקר המדעי אודות גזע ובאנתרופומטריה (אנ') (ענף באנתרופולוגיה פיזית העוסק במדידת בני אדם חיים כבסיס להשוואה בין אנשים וקבוצות). השיטה נחשבה לבעייתית, אפילו בקרב המשתמשים בה, משום שהייתה בלתי-עקבית. במקרים רבים חוקרים שונים סיווגו אותו אדם באופן שונה. השיטה נזנחה כמעט לחלוטין במרוצת שנות ה-50 של המאה ה-20, והוחלפה בשיטות המשתמשות בספקטרוסקופיה (מדידת עוצמות יחסיות של חלקי הספקטרום באמצעות מכשיר הספקטרופוטומטר), על ידי מדידת בליעת האור של החומר הנבדק באורכי גל שונים. מדיה וקבצים בנושא הסולם הכרומטי של פון לושאן בוויקישיתוף הסולם הכרומטי של פון לושאן (בתחתית העמוד) ומכשירים אנתרופומטריים נוספים במוזיאון לידיעת הטבע בפירנצה, איטליה.
אנגיטי

אנגיטי (בהינדוסטנית: अंगीठी או انگیٹھی) היא פלטה (כירה) מסורתית המשמשת לחימום חללים ולבישול באזורים הצפוניים של דרום אסיה, בעיקר בהודו, בפקיסטן ובנפאל. האנגיטי (Angithi) בדרך כלל מייצר חום משריפת פחם, וכאשר הוא בשימוש, יש בו פחם זוהר או חתיכות פחם, אך החימום הוא עם מעט להבות או ללא להבות כלל. גרסה קטנה יותר, ודקורטיבית יותר, של אנגיטי שנקרא קאנגר או קאנגרי והוא למטרות שימוש אישי בקשמיר. למרות אזהרות בריאות הציבור, תנורי האנגיטי משמשים לעיתים קרובות בחללים סגורים, כדי למקסם את החימום וכתוצאה מכך קיימים באזורי השימוש מקרי מוות רבים יחסית מהרעלת פחמן חד-חמצני. הרשויות הציבוריות ותקשורת ההמונים באזור ממליצים לעיתים קרובות לא להשתמש באנגיטי או בבוכרי (סוג אחר של תנור) בחדרים סגורים. מדיה וקבצים בנושא אנגיטי בוויקישיתוף Flora Annie Steel; Grace Gardiner; Ralph Crane (4 במרץ 2010), The Complete Indian Housekeeper and Cook, Oxford University Press, 2010, ISBN 978-0-19-955014-2, ... angethi/angithi a brazier-like stove ... {{citation}}: (עזרה) V.N. Kakar (באוקטובר 2005), Over a Cup of Coffee, Pustak Mahal, 2005, ISBN 978-81-223-0916-4, ... this kangri (small earthen angithi) ... {{citation}}: (עזרה) Eight asphyxiated to death in Haryana, NDTV, 10 בינואר 2011, ... Eight people were killed over the weekend due to suffocation caused by carbon monoxide gas in different parts of Haryana when they resorted to lighting angithi fire ... {{citation}}: (עזרה) Speaking of Child Care: Discover the Joy of Motherhood, Sterling Publishers Pvt. Ltd, 2007, 5 בדצמבר 2007, ISBN 978-81-207-3572-9, ... Suffocation This situation usually develops when the child is exposed to excessive carbon monoxide in a closed room with a bukhari (sort of heating arrangement in very cold places such as Kashmir and Shimla) ... {{citation}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
קרב ח'אן יונס

האם התכוונתם ל... קרב ח'אן יונס (1516) – הקרב השני במלחמה הממלוכית-עות'מאנית, נערך ב-1516 סמוך לתל גמה שליד ח'אן יונס. הלחימה בח'אן יונס במלחמת חרבות ברזל – קרב מתמשך בין צה"ל לחמאס וארגוני הטרור האחרים ברצועת עזה, כחלק מהלחימה ברצועת עזה במלחמת חרבות ברזל
סקולברוד

סקוֹלבְּרוֹד (מילולית לחם בית ספר או לחמניית בית ספר; בנורווגית: בצפון ובמזרח נורווגיה skolebrød, או skolebolle במערב נורווגיה) הוא לחמנייה מתוקה בנורווגיה העשויה מבצק שמרים במילוי חביצה ומקושטת בציפוי טבול בקוקוס מגורר. הלחמנייה הוכנסה על פי רוב לארוחות הצהריים בבתי הספר כקינוח או נמכרת במאפיות, ומכאן שמה. בנורווגיה הארקטית אוכלים לחמנייה דומה ללא ציפוי וקוקוס (המכונה סולבולה - solbolle) כדי לחגוג את שובה של השמש לאחר ליל הקוטב. סוג מאפה זה הופיע בשנות ה-50 של המאה ה-20. בשנות ה-70 התעוררה מחלוקת על שם המאפה. כאשר התעורר הדיון לגבי ילדים ואנשים צעירים שאוכלים יותר מדי סוכר וממתקים, היו כמה אנשים שדגלו לקרוא ללחמנייה עתירת הקלוריות "לחם" ולתרום בכך שהיא תהפוך למשהו שאנשים אוכלים על בסיס יומי. Skolebolle הפך אפוא למילה חדשה באותו עשור. בשנת 2017 נטל משרד המידע ללחם ודגנים יוזמה, להנהיג "יום סקולברוד" נפרד. יום זה התווסף ליום שישי האחרון לפני חופשת הקיץ של בית הספר. הנורווגים חלוקים גם בשאלה איך לאכול סקולברוד. על פי סקר שנערך על ידי משרד המידע ללחם ודגנים בשנת 2021, 50% מהנורווגים אוכלים את הסקולברוד כמו מנה רגילה. 47% אוכלים תחילה את הלחם ושומרים את המילוי לסוף. מדיה וקבצים בנושא סקולברוד בוויקישיתוף מתכון "Skolebrød, purke, skolebolle, tolvøres, pai, olabolle, eggemelisbolle, porke, skillings..." Opplysningskontoret for brød og korn (בנורווגית ספרותית). נבדק ב-2023-06-25. "Skolebrødets dag". Opplysningskontoret for brød og korn (בנורווגית ספרותית). נבדק ב-2023-06-25. "Hvordan man skal spise et skolebrød? Folket er delt". Opplysningskontoret for brød og korn (בנורווגית ספרותית). נבדק ב-2023-06-25.